paragraph_text: Povijesna postrojba Frankopanska garda Ogulin danas ima 50 pripadnika. Među uvjetima koje zainteresirani moraju ispuniti da bi postali njezini pripadnici navodi se, uz ostalo, visina od 182 do 190 cm te starost od 16 do 26 godina. Povijesna je postrojba svoj prvi nastup imala 14. rujna 2004. na proslavi Dana grada Ogulina, a otad su njezini pripadnici, odjeveni u živopisne odore, naoružani kuburama, puškama i sabljama, mnogo puta privlačili pažnju i sudjelovali u važnim događanjima, obljetnicama i susretima u ogulinskom kraju, širom Hrvatske, a i izvan nje. Frankopanska garda Ogulin je članica Saveza povijesnih postrojbi hrvatske vojske.